open-index/open-wikipedia-markdown huggingface dataset:
אנגלוס צינגראס

**אנגלוס צינגראס** (ביוונית: **Άγγελος Τσιγγάρας**; נולד ב-24 ביולי 1999 בפורטריה שבכלקידיקי, יוון) הוא כדורגלן יווני המשחק בעמדת הקשר האחורי בבנוונטו.

## קריירת מועדונים
צינגראס גדל במחלקת הנוער של פאנטוליקוס. בשנת 2018 החל לשחק בקבוצה הבוגרת של המועדון במסגרת ליגת העל היוונית, ובסך הכל ערך 107 הופעות ליגה במדי המועדון.

ב-23 באוגוסט 2024 חתם בויטסה ארנהם לעונה אחת.

ב-8 ביולי 2025 חתם בבנוונטו מהסרייה ג'.

## חיים אישיים
אחיו הצעיר של צינגראס, תאוחאריס , גם הוא כדורגלן.

## קישורים חיצוניים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פאנטוליקוס
קטגוריה:כדורגלני ויטסה ארנהם
קטגוריה:כדורגלני בנוונטו
קטגוריה:ספורטאים יוונים בהולנד
קטגוריה:יוונים שנולדו ב-1999
Erootikapood

"**Erootikapood**" (בעברית: "**חנות אירוטית**") הוא שיר שהוקלט על ידי הלהקה האסטונית 5מינוסט. הוא יצא לאור ב-29 באפריל 2017, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה.

השיר הגיע למקום השני באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.5 מיליון השמעות.

בעטיפה רואים חלק מפניו המחייכות של אדם עם שפם. הוא לובש כובע פרווה המכסה את אוזניו. התמונה מעובדת באפקט תלת-ממדי בצבעים כחול ואדום. בתחתית התמונה מופיע הטקסט "5MINUST" עם שם השיר, "Rootikapood".

## וידאו קליפ
הווידאו קליפ הרשמי של השיר פורסם ב-29 באפריל 2017.

נכון ליולי 2024 עומד מונה הצפיות של הקליפ על למעלה מ-4.9 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
סיריל באיאלה

**סיריל באיאלה** (בצרפתית: **Cyrille Bayala**; נולד ב-24 במאי 1996 בוואגאדוגו שבבורקינה פאסו) הוא כדורגלן בורקינאי המשחק בעמדת קשר הכנף בקבוצת שריף טירספול מליגת העל המולדובית ובנבחרת בורקינה פאסו.

## קריירת מועדונים
באיאלה גדל במחלקת הנוער של ASFA יננגה מליגת העל של בורקינה פאסו, והחל את הקריירה המקצוענית שלו בקבוצה הבוגרת של המועדון. בהמשך שיחק בא-דאח'ליה מליגת העל המצרית.

ב-31 באוגוסט 2016 חתם באיאלה בשריף טירספול מליגת העל המולדובית. הוא ערך 33 הופעות ליגה במדי המועדון, בהן הבקיע שבעה שערים, וזכה עם המועדון באליפות מולדובה ובגביע המולדובי.

ב-31 באוגוסט 2017 חתם באיאלה על חוזה לארבע שנים בלאנס מליגת המשנה הצרפתית. הוא ערך 35 הופעות ליגה במדי המועדון, בהן הבקיע שלושה שערים.

ב-16 בינואר 2019 הושאל באיאלה לסושו מליגת המשנה הצרפתית עד לתום עונת . הוא ערך 14 הופעות ליגה במדי המועדון, בהן הבקיע שני שערים.

בהמשך הושאל לאז'אקסיו, גם היא מליגת המשנה הצרפתית, ובהמשך חתם על חוזה קבוע במועדון.

ב-9 באוגוסט 2024 חזר לשריף טירספול.

## קריירה בינלאומית
ב-6 ביולי 2013 ערך באיאלה את הופעת הבכורה שלו בנבחרת בורקינה פאסו, בניצחון 1-0 על נבחרת ניז'ר במסגרת מוקדמות אליפות האומות האפריקאיות . ב-12 בינואר 2014 הבקיע את שער הבכורה שלו בנבחרת, בהפסד 2-1 לנבחרת אוגנדה במסגרת שלב הבתים של הטורניר.

הוא נכלל בסגל הנבחרת לטורניר גביע אפריקה לאומות 2017, בו ערך שלוש הופעות, ולטורניר גביע אפריקה לאומות 2021, בו ערך ארבע הופעות והבקיע שער אחד.

## תארים
;שריף טירספול
* אליפות מולדובה (1): 2016/2017
* הגביע המולדובי (1): 2016/2017

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני שריף טירספול
קטגוריה:כדורגלני לאנס
קטגוריה:כדורגלני סושו
קטגוריה:כדורגלני אז'אקסיו
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:בורקינאים שנולדו ב-1997
Jõul

"**Jõul**" (בעברית: "**חג המולד**") הוא שיר שהוקלט על ידי הלהקה האסטונית 5מינוסט בהשתתפות הזמר סאס הנו. הוא יצא לאור ב-21 בינואר 2018, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה וסאס הנו.

השיר הגיע למקום השישי באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.3 מיליון השמעות.

## וידאו קליפ
לשיר לא הופק וידאו קליפ רשמי, אך ב-21 בינואר 2018 הועלה לערוץ היוטיוב הרשמי של 5מינוסט קטע אודיו שלו.

נכון ליולי 2024 עומד מונה הצפיות של הקליפ על למעלה מ-201 אלף צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
Tsirkus

"**Tsirkus**" (בעברית: "**הקרקס**") הוא שיר שהוקלט על ידי הלהקה האסטונית 5מינוסט בהשתתפות הזמרים נובלו ופלוטו. הוא יצא לאור ב-4 בפברואר 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה, נובלו ופלוטו.

השיר הגיע למקום הראשון באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.4 מיליון השמעות.

## על השיר
השיר מתאר חוויות של החבורה, שנמצאת במסיבה שנמשכה עד חמש בבוקר. הדמויות מדברות על תחושות של עייפות ושכרות. מילותיו כוללות תיאורים של רגעים אבסורדיים ומצבים קומיים במסיבה, כמו ריקודים, שתיית אלכוהול, שימוש בסמים וכדומה.

## וידאו קליפ
הווידאו קליפ הרשמי של השיר הועלה ליוטיוב ב-4 בפברואר 2019.

נכון ליולי 2024 עומד מונה הצפיות של הקליפ על למעלה מ-4.2 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
דיוויזיית המילואים ה-45 (האימפריה הגרמנית)

**דיוויזיית המילואים ה-45** (בגרמנית: **45. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה הייתה חלק מקורפוס המילואים ה-23 וגויסה בעיקר במחוזות הפרוסיים של פומרניה ופרוסיה המערבית, אך רגימנט המילואים ה-212 היה רגימנט הנזה שגויס בהמבורג ובברמן.

דיוויזיית המילואים ה-45 לחמה בחזית המערבית, נכנסה לקו באוקטובר לאורך האיזר ונשארה שם עד אפריל 1915, אז יצאה לקרב איפר השני. הדיוויזיה נשארה באזור איזר עד ספטמבר 1916. בספטמבר, הדיוויזיה לחמה בקרב על הסום. לאחר מכן, היא נשארה באזור האן עד אפריל 1917. באפריל ומאי 1917, היא נלחמה בקקרב השני על האן, הידוע גם כקרב שמפאן השלישי (ולפי הגרמנים כקרב הכפול על האן ובשמפאן). לאחר מכן, הדיוויזיה נכנסה לחפירות סביב ורדן, ונשארה שם עד סוף ספטמבר 1917, אז הצטרפה לקרב פשנדל. לאחר מכן חזרה הדיוויזיה לוורדן. ב-1918 היא נלחמה במתקפת האביב הגרמנית, כולל פריצת הדרך בסן-קנטן וקרבות ההמשך באזור מונטדידייה-נויון. מאוחר יותר היא לחמה בקרב השני על המארן ובמתקפת מז-ארגון. ב-1918, המודיעין של בעלות הברית דירג את הדיוויזיה כדיוויזיה מדרג שני.  הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה.

## מפקדים
*גנרל חיל הרגלים אלברט שפפלין (2 באוגוסט 1914 – 21 בפברואר 1917)
*גנרל-לויטננט ולטר פון אברהרדט (30 במרץ 1917 – 24 בפברואר 1918)
*גנרל-מיור אוטו פון וייזה (25 בפברואר 1918 – 13 באפריל 1918)
*גנרל-מיור פרידריך גינדל (14 באפריל 1918 – 20 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

45
45
Paaristõuked

"**Paaristõuked**" (בעברית: "**שכיבות סמיכה כפולות**") הוא שיר שהוקלט על ידי הלהקה האסטונית 5מינוסט בהשתתפות הזמר וילמדרילם. הוא יצא לאור ב-27 בדצמבר 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה ווילמדרילם.

השיר הגיע למקום הראשון באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.

## על השיר
השיר מתאר חוויות מהחורף, במיוחד סביב נושא הסקי והמסיבות. הלהקה את השתתפותה במסיבות סקי, מפגשים עם אנשים זרים וההנאה משלג, שתיית אלכוהול, ואכילת מאכלים חורפיים. השיר מציג גישה קלילה ומשעשעת לחיים בחורף, עם דגש על הנאה מהזמן והפעילויות בעונה הקרה.

## וידאו קליפ
הווידאו קליפ הרשמי של השיר הועלה ליוטיוב ב-27 בדצמבר 2019.

נכון ליולי 2024 עומד מונה הצפיות של הקליפ על למעלה מ-3.8 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
Peo lõpp

"**Peo lõpp**" (בעברית: "**סוף המסיבה**") הוא שיר שהוקלט על ידי הלהקה האסטונית 5מינוסט. הוא יצא לאור ב-5 ביוני 2020, בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן. השיר נכתב והופק על ידי חברי הלהקה.

השיר הגיע למקום הראשון באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.7 מיליון השמעות.

## על השיר
השיר מתאר חוויות ממסיבה שמתקרבת לסיומה. הדמויות בשיר משתפות זיכרונות מהלילה הארוך והמהנה, תוך שימת דגש על הקשר האינטימי שנוצר ביניהם, האינטראקציות החברתיות, והתחושות שמתעוררות כשהמסיבה נגמרת. המספר מתאר כיצד המסיבה הסתיימה. השיר כולל התייחסויות להנאות של החיים כמו שתיית אלכוהול, ריקודים, ושיחות עמוקות, וכן לתחושות של נוסטלגיה והתחלה חדשה.

## וידאו קליפ
הווידאו קליפ הרשמי של השיר הועלה ליוטיוב ב-5 ביוני 2020.

נכון ליולי 2024 עומד מונה הצפיות של הקליפ על למעלה מ-3.8 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
קטגוריה:סינגלים בהוצאת יוניברסל מיוזיק גרופ
Loodus ja hobused

"**Loodus ja hobused**" (בעברית: "**סוף המסיבה**") הוא שיר שהוקלט על ידי הלהקה האסטונית 5מינוסט בהשתתפות הזמר הנריק סאל-סאלר. הוא יצא לאור ב-14 באוגוסט 2020, בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן. השיר נכתב והופק על ידי חברי הלהקה וסאל-סאלר.

השיר הגיע למקום הראשון באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.2 מיליון השמעות.

## על השיר
"Loodus ja hobused" מתאר חיים רגועים ונינוחים בבית, תוך התמקדות בהנאה ובזמן איכות עם בן או בת הזוג. הדובר מבטיח פינוקים כמו רכב יוקרתי ומוזיקה מעולה, ומתאר חיי שגרה נוחים ומפנקים ללא צורך לצאת החוצה מהבית המשותף. השיר מבטא תחושת ניתוק מהעולם החיצון ואושר מהשהות בבית, כאילו מדובר בחופשה פרטית ומיוחדת רק להם.

## וידאו קליפ
הווידאו קליפ הרשמי של השיר הועלה ליוטיוב ב-14 באוגוסט 2020.

נכון ליולי 2024 עומד מונה הצפיות של הקליפ על למעלה מ-3.3 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
קטגוריה:שירים על מסיבות
קטגוריה:סינגלים בהוצאת יוניברסל מיוזיק גרופ
Süüta mu lumi

***Süüta mu lumi*** (בעברית: **תדליק לי את השלג**) הוא אלבום הבכורה של צמד הפולק האסטוני פולופ. את האלבום הוציאה ב-1 במאי 2018 לאור חברת התקליטים אונאביקס. יצא מתוכו סינגל מסחרי אחד, "Martafana". האלבום דורג במקום ה-31 במצעד האלבומים השבועי של אסטוניה.

## רקע
מתוך האלבום יצא סינגל מסחרי אחד בשם "Martafana", שהקנה לו חשיפה רחבה יותר והביא להצלחתו הראשונית בשוק האסטוני. בנוסף, האלבום זכה להצלחה מסוימת במצעד האלבומים השבועי של אסטוניה, בו דורג בשיאו במקום ה-31.

*Süüta mu lumi* הוא אלבום פולק אסטוני עם נגיעות ממוטיבים עכשוויים.

## רשימת רצועות

## מיקומי שיא

## הערות שוליים

קטגוריה:אלבומי בכורה מ-2018
קטגוריה:אלבומי פולופ
קטגוריה:אלבומים באסטונית
Viimane suusataja

***Viimane suusataja*** (בעברית: **הגולש האחרון**) הוא אלבום האולפן השני של צמד הפולק האסטוני פולופ. את האלבום הוציאה ב-17 בספטמבר 2021 לאור חברת התקליטים אונאביקס. יצאו מתוכו ארבעה סינגלים מסחריים: "Kasekesed", "Käpapuu", "Liigutage vastu" ו-"Paala järve vaala baar". בניגוד לאלבומה הקודם של הלהקה, *[[Süüta mu lumi]]*, אלבום זה לא נכנס למצעד השבועי של אסטוניה, אסטי טיפ-40.

## רשימת רצועות

## הערות שוליים

קטגוריה:אלבומי פולופ
קטגוריה:אלבומים באסטונית
Aluspükse

"**Aluspükse**" (בעברית: "**תחתונים**") הוא שיר שהוקלט על ידי הלהקה האסטונית 5מינוסט בהשתתפות הזמר נובלו. הוא יצא לאור ב-22 ביוני 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה ונובלו.

השיר הגיע למקום הראשון באסטי טיפ-40, מצעד הפזמונים השבועי של אסטוניה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4.9 מיליון השמעות.

## על השיר
השיר מתאר חוויותיה של הלהקה בחוף הים ללא תחתונים. היא נהנית מהחופש ומהקיץ. מילותיו מתארות שלל פעילויות כמו שתיית אלכוהול, הפלגה בסירה, והתחברות לאנשים אחרים. יש בשיר גם אזכור לתחושות של רוגע וקלילות. האווירה בשיר היא של מסיבה, כיף וניצול רגעים קטנים של אושר בחיים.

## וידאו קליפ
הווידאו קליפ הרשמי של השיר הועלה ליוטיוב ב-22 ביוני 2019.

נכון ליולי 2024 עומד מונה הצפיות של הקליפ על למעלה מ-4.7 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי 5מינוסט
קטגוריה:שירים באסטונית
בית הכנסת גאולת ישראל (נס ציונה)

280px|ממוזער|שמאל|המסגד בנס ציונה לפני שנהרס הצריח
**בית הכנסת גאולת ישראל** בנס ציונה הוא בית כנסת פעיל שהיה במקורו מסגד של כפר ערבי שנכבש במלחמת העצמאות.

## ההיסטוריה של המבנה
### ואדי חנין
תחילתה של נס ציונה ב-1883 בהתיישבות חלוצית בשם נחלת ראובן שהקים ראובן לרר על גדות נחל חנין, על אדמות שקנה ברוסיה טרם הגיעו ארצה. התיישבות זו הייתה תחילתה של נס ציונה שהתפתחה מנקודה זו צפונה.

ב-1926 הוקם, באופן רשמי, ממזרח ליישוב היהודי כפר ערבי בשם ואדי חנין שתושביו עסקו, בין השאר, בעבודה חקלאית באדמות מתיישבי נס ציונה. ב-1934 בנה מוח'תאר הכפר, שוקרי אל-תאג'י (בגרסה אחרת עבדול רחמן ביי אל-תאג'י), מסגד במרכז הכפר על קרקע שתרם "בנק האומה הערבית". המסגד נבנה לצד דרך ראשית כדי להדגיש את הנוכחות הערבית באזור. המסגד התאפיין בחלונות מקושתים, כיפה במרכז הגג ומינרט יחיד לצידו כשלהערכת מיכאל יעקובסון בניית המסגד לא הושלמה ונעצרה בשלבי הבנייה האחרונים. בסקר אוכלוסין שערכו שלטונות המנדט הבריטי ב-1945 בארץ ישראל נמנו בכפר כ-1,600 תושבים.

בתחילת 1948, לאחר פרוץ מלחמת העצמאות, החלה בריחה של תושבים ערבים מהכפר ובאפריל (או מאי) אותה שנה כבשו לוחמי צה"ל את הכפר ללא התנגדות. לאחר ההשתלטות נהרסו רבים מבתי היישוב הערבי (ובמיוחד אלו הגובלים בנס ציונה) וכן המינרט שלצד המסגד.

### לאחר מלחמת העצמאות
התקופה שלאחר מלחמת העצמאות התאפיינה בגידול מהיר של אוכלוסייתה של נס ציונה שגדלה מכ-2,000 תושבים ב-1948 לכ-6,000 תושבים ב-1949 כשרבים מהתושבים החדשים התיישבו בשרידי הבתים בשטח הכפר הערבי. בתחילת 1950 פורסם שהתושבים הורשו להפוך את מבנה המסגד (נטול המינרט) לבית כנסת. במסגרת שינוי זה הוסרו מהמסגד כל הסממנים המוסלמיים ובמקומם הוצבו מגיני דוד ושאר האלמנטים הנהוגים בבתי כנסת.

בית הכנסת מהווה את אחת התחנות של מסלול הדגל המאגד אתרים היסטוריים בעיר.

## על המבנה
מבנה בית הכנסת מרובע כשאורך כל דופן כ-15 מטר. בכל דופן קבועים 2–4 חלונות מאורכים כשבראש כל חלון נבנתה קשת מחודדת. מעל המבנה המרובע נבנה מבנה עגול צר יותר שבו נקבעו זוגות של חלונות הדומים לחלונות במבנה הגדול. המבנה העגול

כנהוג במסגדים נקבע השער של המבנה בצד צפון והמחראב בצד דרום. כיום ניתן לראות בצידו החיצוני של הקיר הדרומי את בליטת המחראב אבל הגומחה בצידו הפנימי של בית הכנסת נאטמה.

בהיקפו של חלל בית הכנסת ניצבים עמודים התומכים בכיפה ובמרכזו מוצבת הבימה. בכותל המזרח נוספה גומחה מאוחרת עבור ארון הקודש.

## גן הזיכרון
בצמוד לבית הכנסת הוקם ב-1962 "גן הגיבורים" להנצחת חללי מלחמות ישראל תושבי נס ציונה בתכנונם של אדריכלי הנוף צבי מילר ומשה בלום. מאז הקמתו השתנה הגן ומהגן המקורי נותרו קיר זיכרון ותותח רוסי שנלקח שלל במבצע קדש.

## גלריה

 קובץ:99688 nes ziona - mosque PikiWiki Israel.jpg|הקיר החיצוני הדרומי של בית הכנסת. ניתן להבחין בו במחראב שמהווה שריד למסגד
 קובץ:99687 nes ziona - mosque PikiWiki Israel.jpg|שלט של מסלול הדגל בנס ציונה
 קובץ:נס ציונה-ZKlugerPhotos-000zsqt.jpeg|המסגד בצילום של זולטן קלוגר ב-1939 מכוון צפון
 קובץ:Ness Ziona mosque 1941.jpg|מפה מנדטורית של נס ציונה מ-1941 בה מסומן המסגד


## קישורים חיצוניים

* סיבוב במסגד שהפך לבית כנסת בנס ציונה, באתר "חלון אחורי" של מיכאל יעקובסון, 30 באוקטובר 2023
* המסגד שהפך לבית כנסת – נס ציונה, באתר "אבני מורשת"
* 
* בית הכנסת גאולת ישראל, באתר "עמוד ענן"

## הערות שוליים

קטגוריה:נס ציונה: מבנים
גאולת ישראל (נס ציונה)
גאולת ישראל (נס ציונה)
גאולת ישראל (נס ציונה)
קטגוריה:ישראל: מסגדים
הרמן אופנהיים

**הֶרְמָן אוֹפֶּנְהַיְם** (בגרמנית: **Hermann Oppenheim**;1 בינואר 1858–5 במאי 1919) היה נוירולוג גרמני-יהודי, מהמובילים בתחומו בגרמניה.

## חייו
אופנהיים נולד בוורבורג שבממלכת פרוסיה ליהודה אופנהיים, רב קהילת בית הכנסת של ורבורג, וצציליה לבית שטג. הוא למד רפואה באוניברסיטאות ברלין, גטינגן ובון. הוא פרסם מאמרים על חילוף החומרים של שתנן יחד עם נתן צונץ, אשר היו הבסיס לעבודת הדוקטורט שלו ב-1881. לאחר הסמכתו כרופא עבד תחילה כעוזרו של קארל וסטפאל בבית החולים שאריטה שבברלין. ב-1886 הצטרף לסגל הפקולטה לרפואה כפריבט-דוצנט, וב-1893 אף מונה כתואר כבוד לפרופסור. אף שנבחר פה אחד על ידי הסגל להחליף את וסטפאל, מינויו סוכל בידי מזכיר החינוך הפרוסי בשל יהדותו. עזב את האוניברסיטה בשנת 1902. בשנת 1891 פתח מרפאה פרטית מצליחה, שאליה הגיעו רופאים רבים להתלמד.

בשנת 1894 חיבר ספר לימוד על מחלות עצבים בשם Lehrbuch der Nervenkrankheiten für Ärzte und Studierende ("ספר הלימוד של מחלות העצבים לרופא ולסטודנט"), ספר שהפך עד מהרה לספר הלימוד המוביל בתחום הנוירולוגיה. הספר יצא לאור במספר מהדורות, תורגם למספר שפות ונחשב לאחד מספרי הלימוד הטובים ביותר בתחום הנוירולוגיה שנכתבו אי פעם. אופנהיים היה פורץ דרך בהיבט האבחנתי של מחלות נוירולוגיות. הוא גם פרסם עבודות על עגבת, ובכלל זה שדפת, אלכוהוליזם, שיתוק ילדים, טרשת נפוצה ונוירוזה טראומטית.

בשנת 1889 פרסם חיבור על נוירוזות טראומטיות שספג ביקורת חריפה מצד רופאים בולטים, בהם ז'אן-מרטן שארקו ומקס נונה, בשל טענתו של אופנהיים שטראומה נפשית גורמת לשינויים אורגניים שמנציחים נוירוזות נפשיות.

מומחיותו בכל הקשור למחלות המוח הובילה במישרין להסרה המוצלחת הראשונה של גידול מוחי, ניתוח שבוצע על ידי רודולף קלר, ויחד עם המנתח פדור קראוזה פרסם תיאור מקרה על ההסרה המוצלחת הראשונה של גידול בבלוטת האצטרובל.

אופנהיים טבע את המונח dystonia musculorum deformans (עוותת השרירים) לסוג של דיסטוניה של הילדות שתיאר, הפרעה שלימים נודעה בשם תסמונת ציהן-אופנהיים. כמו כן, מחלת אופנהיים היא שם נוסף לרופסות שרירים מלידה (amyotonia congenita). סימן אופנהיים הקרוי על שמו הוא סימן דמוי רפלקס בבינסקי שמעיד על נזק למסילות הפירמידליות, ובו חל כיפוף גבי של הבוהן בעת גירוי במורד ההיבט התיכון של השוקה.

בנו, הנס אופנהיים, היה מנצח אופרה, והוא היגר לבריטניה בעקבות עליית הנאצים לשלטון בגרמניה.

## לקריאה נוספת
* 
* 

## קישורים חיצוניים

קטגוריה:בוגרי אוניברסיטת בון
קטגוריה:נוירולוגים גרמנים
קטגוריה:נוירולוגים יהודים
קטגוריה:גרמנים שנולדו ב-1858
קטגוריה:גרמנים שנפטרו ב-1919
לאוניד ביברמן

**לאוניד (לאון) ביברמן**  (ברוסית: **Леонид (Леон) Михайлович Биберман**; 7 באפריל 1915 - 23 בספטמבר 1998) היה פיזיקאי סובייטי ממוצא יהודי. הוא התמחה בחישובים של מעבר חום וחקר פלזמה.
## קורות חיים
לאוניד ביברמן נולד בשנת 1915 בפותי (אז בתחומי האימפריה הרוסית כיום בגאורגיה) למשפחה יהודית. 

ביברמן סיים לימודי בית ספר ובשנת 1935 והחל לימודים במכון להנדסת אנרגיה במוסקבה. בשנת 1940 הוא סיים לימודי הנדסה והחל לימודי תואר שלישי.

בשנת 1941 ביברמן התגייס לשורות הצבא האדום, סיים קורס קצינים ושירת ביחידת קשר. הוא שוחרר בשנת 1945.

בשנת 1945 ביברמן חזר למוסקבה וחידש לימודי תואר שלישי אותם סיים בשנת 1946. בשנת 1959 הוא סיים עבודת פוסט-דוקטורט.

בשנות ה-50 של המאה ה-20 ביברמן שפיתח שיטות לחישוב חימום מעטפת חיצונית של חלליות בזמן כניסה לאטמוספירה. פיתוח זה היה חשוב לבניית חלליות בעלות יחידת נחיתה וחלליות מאוישות.

בשנת 1966 ביברמן החל לעבוד במכון לחקר טמפרטורות גבוהות של אקדמיה למדעים של ברית המועצות. הוא ביצע מספר מחקרים בתחום חקר פלזמה.

במקביל ביברמן המשיך ללמד במכון להנדסת אנרגיה בו כיהן בדרגת פרופסור.

בשנת 1979 ביברמן נבחר לחבר בהתכתבות לאקדמיה למדעים של ברית המועצות.

בשנת 1998 ביברמן נפטר במוסקבה ונטמן בבית העלמין וגנקובסקויה.

## קישורים חיצוניים
* ביוגרפיה 
* ביוגרפיה 
* 

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:יהודים חברי האקדמיה למדעים של ברית המועצות
קטגוריה:מעוטרי עיטור הדגל האדום של העמל
קטגוריה:מעוטרי עיטור הידידות (רוסיה)
קטגוריה:סובייטים שנולדו ב-1920
קטגוריה:סובייטים שנפטרו ב-1989
זרוע רובוטית אירופאית

שמאל|ממוזער|200px|זרוע רובוטית מחוברת למודול וחלרי חלוף מותקנים על מודול אחר
שמאל|ממוזער|200px|תיאור מערכת בקרה של הזרוע
**זרוע רובוטית אירופאית** (ברוסית:**Европейский манипулятор ERA**) היא זרוע שנבנתה על ידי סוכנות החלל האירופית לצורכי המקטע הרוסי של תחנת החלל הבין-לאומית. הזרוע שוגרה לתחנת החלל בשנת 2021.

## היסטוריה
המפרט והחוזה לבניית הזרוע הועברו מרוסקוסמוס לסוכנות החלל האירופית.

הזרוע פותחה על בהזמנת סוכנות החלל האירופית על ידי מספר חברות אירופאיות כאשר סניף הולנד של איירבוס ביטחון וחלל היה הקבלן הראשי. המתקן פותח בשנת 2004. בעקבות שינויים במתכונת המקטע הרוסי של תחנת החלל מיקום הזרוע ומועד שיגורה נדחו. בסופו של דבר הוחלט להתקין אותה על מודול "נאוקה" ששוגר לחלל בשנת 2021. במהלך שנת 2022 לשילוב של הזרוע במערכות תחנת החלל בוצעו מספר פעילות חוץ רכביות. הפעילות הראשונה בוצע על ידי חברי משלחת מס' 67 לתחנת החלל הבין-לאומית ב-18 באפריל 2022. בסך הכול בוצעו 3 פעילויות חוץ-רכביות שהסתיימו בהצלחה.

המטלה הראשונה של הזרוע הייתה העברת רכיב ממודל "ראסווט" למודול "נאקוה". הפעולה בוצע באפריל 2023.

## מבנה הזרוע
הזרוע מהווה מכשיר מתקדם באורך של כ-11 מ'. הזרוע מיועדת להעברת מטענים שונים בחלק החיצוני של תחנת החלל ולעזרה לחברי הצוות בפעילויות מחוץ לתחנת החלל. הזרוע שוקלת 630 ק"ג ויכולה להעביר ציוד במשקל עד 8,000 ק"ג. התנוע מתבצעת במהירות של 0.1 מ' לשנייה ודיוק הצבה הוא כ-5 מ"מ. בזמן פעילות היא דורשת כ-475 ו"ט עד 800 ו"ט בזמן שיא.

בקרת פעילות מבוצעת ממחשב מרכזי של המערכת.

במקטע אמריקאי של תחנת החלל פועלת זרוע רובוטית קנדארם2. היא לא יכולה לפעול במקטע הרוסי ולכן היה צורך בזרוע נוספת.

## קישורים חיצוניים
* 

* דף נתונים
* חוברת מפורטת

קטגוריה:רכיבי תחנת החלל הבין-לאומית
דיוויזיית המילואים ה-46 (האימפריה הגרמנית)

**דיוויזיית המילואים ה-46** (בגרמנית: **46. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה באוגוסט 1918.

## היסטוריה
הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה הייתה במקור חלק מקורפוס המילואים ה-23.

רגימנט המילואים ה-213 הוקם במחוז הפרוסי שלזוויג-הולשטיין. רגימנט המילואים ה-214 גויס בדוכסות הגדולה של מקלנבורג-שוורין, אך כלל כמה חיילים מליבק ושלזוויג-הולשטיין. רגימנט המילואים ה-215 גויס במחוז הפרוסי הנובר. רגימנט המילואים ה-216 גויס בעיקר בהמבורג. גדוד היגר מילואים ה-18 גויס בשלזוויג-הולשטיין וכלל סטודנטים רבים מקיל.

דיוויזיית המילואים ה-46 לחמה בחזית המערבית, נכנסה לקו באוקטובר לאורך האיזר ונשארה שם עד אפריל 1915, אז יצאה לקרב איפר השני. הדיוויזיה נשארה באזור איזר עד ספטמבר 1916. בספטמבר, הדיוויזיה לחמה בקרב על הסום. לאחר מכן, היא נשארה בתעלות בשמפאן עד סוף דצמבר 1916, אז נשלחה ללורן. באפריל ומאי 1917, היא נלחמה בקרב השני על האן, הידוע גם כקרב שמפאן השלישי (ולפי הגרמנים כקרב הכפול על האן ובשמפאן). הדיוויזיה לחמה באזור לורן והווז' מדצמבר 1917 עד אפריל 1918. לאחר מכן היא נלחמה באזור מונטדידייה-נויון כולל מתקפת מונטדידייה-נויון הגרמנית ביוני. מאוחר יותר היא נלחמה בקרב השני על המארן. הדיוויזיה פורקה באוגוסט 1918. ב-1917 דירג המודיעין של בעלות הברית את הדיוויזיה כדיוויזיה טובה וב-1918 היא דורגה בדרגה שנייה, אך צוין שכוחה צומצם ללא תגבורות, מה שהוביל לפירוקה. 

## מפקדים
* גנרל-לויטננט ברונו האן (25 באוגוסט 1914 – 9 במאי 1915)
* גנרל-לויטננט הוגו פון וסילבסקי (10 במאי 1915 – 18 ביוני 1918)
* גנרל-מיור זיגפריד פון הלד (19 ביוני 1918 – 31 ביולי 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

46
46
אישטוואן באשטי

**אישטוואן באשטי** (בהונגרית: **Básti István**; שלגוטריאן, 19 בספטמבר 1944) כדורגלן הונגרי, אלוף אולימפי.

## קורות חיים
באשטי נולד במשפחה ענייה. אמו הייתה תופרת ואביו עבד במפעל פלדה שנעצר בגין המרדה. הצעיר המוכשר הוחתם ב-1958 על ידי הקבוצה המקומית, ה-Salgótarjáni Bányász. הוא היה חבר בקבוצה הבוגרת משנת 1963 וערך את הופעת הבכורה שלו בליגה הבכירה ההונגרית ב-1964, שם שיחק ב-310 משחקים עד 1977 וכבש 52 שערים. הוא היה חבר בנבחרת האולימפית של הונגריה, האלופה האולימפית ב-1968, הוא שיחק במשחק אחד, נגד נבחרת גאנה. הוא היה חבר גם בנבחרת האולימפית של 1972, אך לא שיחק. הוא היה חלק מקבוצת SBTC שזכתה במדליית הארד בעונת 1971–1972. בהמשך, לא ניתנה לו ההזדמנות להוכיח את עצמו בנבחרת הונגריה. לאחר קריירת הכדורגל שלו, עבד כטכנאי שיניים.

## פרסים
* צלב הקצין של מסדר ההצטיינות ההונגרי (2020)
* משחקים אולימפיים
** מדליית זהב: 1968, מקסיקו סיטי
* אליפות הונגריה
** מקום שלישי : 1971–1972
* גביע הרפובליקה העממית ההונגרית (MNK)
** משחק הגמר: 1967

## לקריאה נוספת
* אדה פוש: אלים למחצה. הוצאת ארנה, 1990
* 
## קישורים חיצוניים

## הערות שוליים

קטגוריה:כדורגלנים באולימפיאדת מינכן (1972)
קטגוריה:כדורגלנים באולימפיאדת מקסיקו סיטי (1968)
קטגוריה:אלופים אולימפיים: כדורגלנים
קטגוריה:אלופים אולימפיים מהונגריה
קטגוריה:חלוצי כדורגל הונגרים
קטגוריה:כדורגלנים הונגרים
קטגוריה:הונגרים שנולדו ב-1944
אלכסנדר קיטאיגורודסקי

**אלכסנדר קיטאיגורודסקי**  (ברוסית: **Александр Исаакович Китайгородский**; 16 בפברואר 1914 - 16 ביוני 1985) היה פיזיקאי סובייטי ממוצא יהודי. הוא התמחה בקריסטלוגרפיה.
## קורות חיים
אלכסנדר קיטאיגורודסקי נולד בשנת 1914 במוסקבה למשפחה יהודית. אביו היה איסאק קיטאיגורודסקי, מומחה לטכנולוגיית זכוכית. קיטאיגורודסקי סיים לימודי בית ספר בגיל 16 והחל לעבוד במפעל בהרי אורל. 

בשנת 1935 קיטאיגורודסקי סיים לימודי פיזיקה באוניברסיטת מוסקבה. הוא החל ללמד במוסדות להשכלה גבוהה במוסקבה. במקביל הוא עבד במעבדה של מכון לחקר רפואה. בשנת 1939 הוא סיים לימודי תואר שלישי.

בתקופת מלחמת העולם השנייה קיטאיגורודסקי פונה לחלקים הפנימיים של ברית המועצות. הוא עבר לאופה בה היה מלמד באוניברסיטה ונתן ייעוץ למפעל ביטחוני.

בשנת 1944 קיטאיגורודסקי חזר למוסקבה והחל לעבוד במכון לכימיה אורגנית של אקדמיה למדעים של ברית המועצות. בשנת 1946 הוא סיים עבודת פוסט-דוקטורט.  בשנת 1954 הוא מונה למנהל מעבדה וכיהן בתפקיד זה עד לשנת 1985. במקביל הוא היה פרופסור וראש קתדרה של מכון למורים בקולומנה.

קיטאיגורודסקי היה מומחה בקריסטלוגרפיה. בתחום זה הוא כתב מספר ספרים ופיתח שיטות מחקר חדשות. על פעילותו הוענקו לו מספר פרסים.

קיטאיגורודסקי הדריך 40 עבודות תואר שלישי ו-10 עבודות פוסט-דוקטורט.

קיאיגורודסקי נתן הרצעות בתחום מדע פופולרי וכתב מספר ספרים בנושא שזכו להצלחה. כמו כן הוא פעל בתחום פסבדו מדע ופרסם מספר מחקרים בנושא. הוא טען שכותבי ספרי מדע בדיוני מפתחים בציבור אמונה באפשרויות שונות הקשורות לפסבדו מדע.

קיטאיגורודסקי נפטר בשנת 1985 בקולומנה ונטמן בבית העלמין נובודוויצ'יה לצד אביו וקרובי משפחה אחרים.

## קישורים חיצוניים
* ביוגרפיה 
* תיאור חייו ופעילותו

קטגוריה:כימאים יהודים רוסים
קטגוריה:מדענים יהודים סובייטים
קטגוריה:בוגרי אוניברסיטת מוסקבה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1914
קטגוריה:סובייטים שנפטרו ב-1985
דיוויזיית המילואים ה-30 (האימפריה הגרמנית)

**דיוויזיית המילואים המלכותית הבווארית ה-30** (בגרמנית: **30. Kgl. Bayerische Reserve-Division**) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

## היסטוריה
הדיוויזיה הייתה בתחילה העתודה הראשית של מבצר שטרסבורג (*Hauptreserve/Festung Straßburg*) והוגדרה כדיוויזיית המילואים ה-30 מהגיוס באוגוסט 1914. היא הורכבה כמעט כולה מיחידות בוואריות ולכן, ב-26 בדצמבר 1916, שונה שמה לדיוויזיית המילואים המלכותית הבווארית ה-30. היא בילתה את המלחמה בלוחמת חפירות בהרי הווז' בצרפת ובאזור אלזס-לורן. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

## מפקדים
* גנרל-לויטננט קרל אלברט פון קנוצר (2 באוגוסט 1914 – 9 בספטמבר 1915)
* גנרל-מיור רוברט קראוזה (10 בספטמבר 1915 – 17 בינואר 1917)
* גנרל-לויטננט הרמן ביג (18 בינואר 1917 – 5 ביולי 1918)
* גנרל-מיור וילהלם פון רייצנשטיין (6 ביולי 1918 – ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

30
30
תקן ביקורת 911

**תקן ביקורת 911 – ביקורת של רכיבי בקרה פנימית על דיווח כספי** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בנוגע לביקורת הפנימית של הגוף המבוקר.
ישנם גופים וחברות המחויבים במערך של ביקורת פנימית, ורואה החשבון המבקר של הדוחות הכספיים צריך לבחון את טיב הבקרה הפנימית הנ"ל ולחוות עליה את דעתו בדו"ח המבקר שמצורף לדוחות הכספיים המבוקרים של הגוף. אם ישנה בעיה בבקרה הפנימית של הגוף המבוקר שרואה החשבון המבקר מזהה אזי עליו לפעול לפי התקן, ולשנות את חוות דעתו בהתאם.

תקן זה, ותקן ביקורת 910 (וקודמיהם) באו על רקע חוק סרבנס-אוקסלי שחוקק בארצות הברית. חוק זה בא בעקבות פרשת קריסת חברת אנרון ובמהלכה הייתה ביקורת רבה על הבקרה ועל הדיווח לדוחות הכספיים של החברה שהתבררו ככוזבים.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 104 (שפורסם בשנת 2011) שעסק באותו נושא ועל עוד מספר תקנים אחרים.

## קישורים חיצוניים
* תקן ביקורת 911 באתר לשכת רואי חשבון
* תקן ביקורת 104 באתר לשכת רואי החשבון

קטגוריה:תקני חשבונאות
קטגוריה:תקני ביקורת בחשבונאות
שריף ניג'ם

**שריף ניג'ם** (בערבית: **شريف نجم**; נולד ב-28 במרץ 1975) הוא ראש המועצה המקומית ג'ש (גוש חלב).

## ביוגרפיה
נולד וגדל בכפר גוש חלב (כפר ג'ש) שבגליל. השני מבין שלושה אחים. אביו ג'ריס עבד כקבלן בנייה. למד בבית ספר יסודי גוש חלב ובתיכון "פה הזהב" בגוש חלב.

לאחר התיכון למד הנדסה ובניין באוניברסיטת בן-גוריון. והוא בעל תואר מהנדס. לאחר מכן הקים את חברת הבנייה ניג'ם ג'ריס בע"מ על שם אביו. בתחילה התמחה כקבלן מקוואות ולאחר מכן כקבלן בנייה רוויה.

ב-1998 רץ ברשימת "אלאופק" ונבחר למועצת גוש חלב עד לשנת 2003.

בשנים 2018–2024 שימש כחבר מועצת גוש חלב והיה חבר בוועדות השונות במועצה.

בבחירות ב-2024 התמודד לראשות המועצה מול גאנם חליחל, ויסאם דיב ועלם עלם וניצח עם 41.7% מהקולות. רשימתו של ניג'ם, "חרקה", קיבלה 2 מנדטים בבחירות אלו.

הוא נשוי לקרסטין עבוד ניג'ם רואת חשבון במקצועה ואב לשלושה. מתגורר בגוש חלב.

## קישורים חיצוניים

* 
* 
* 

## הערות שוליים

קטגוריה:מהנדסים ישראלים
קטגוריה:ראשי מועצות מקומיות בישראל
קטגוריה:בוגרי אוניברסיטת בן-גוריון בנגב
קטגוריה:ערבים בראשות רשויות מקומיות בישראל
קטגוריה:ג'ש (גוש חלב): אישים
קטגוריה:ישראלים שנולדו ב-1975
מוזיאון חרבין להיסטוריה ותרבות יהודית

ממוזער|מתוך מוזיאון חרבין להיסטוריה ותרבות יהודית
**מוזיאון חרבין להיסטוריה ותרבות יהודית** (בסינית :哈尔滨犹太历史文化博物馆; בפיניין : *Hā'ěrbīn Yóutài Lìshǐ Wénhuà Bówùguǎn*) הוא מוזיאון להנצחת קהילת יהודי חרבין שבסין, מתחילת המאה העשרים ועד שנות ה-50 של המאה העשרים. המוזיאון ממוקם באתר בו ישב קודם לכן בית הכנסת החדש של חרבין (哈尔滨犹太新会堂). המוזיאון מציג מסמכים, תצלומים, סרטים ופריטים אישיים המתעדים את חייהם של חלק מיותר מ-20,000 התושבים היהודים בחרבין.

## תערוכות
בקומה הראשונה של המוזיאון מוצגים תצלומים וציורים של כמה מבנים בחרבין שנבנו על ידי יהודים במחצית הראשונה של המאה ה-20.

התערוכות בקומה השנייה והשלישית מציגות את החינוך, התעשייה, האמנות והמוזיקה של יהודי חרבין.

## ארכיטקטורה
בשנת 1918 המתחם נבנה כבית הכנסת החדש של חרבין, והוא היה בית הכנסת היה הגדול מסוגו בסין. בית הכנסת נסגר בשנות ה-50 של המאה ה-20 כאשר יהודים בחרבין עזבו ופנו ליעדים כמו ישראל, ארצות הברית ואוסטרליה. בשנת 2004 ממשלת עיריית חרבין שחזרה את סגנונו האדריכלי המקורי של בית הכנסת והסבה את המבנה לשמש כמוזיאון.

## קישורים חיצוניים

## הערות שוליים

קטגוריה:סין: בתי כנסת
קטגוריה:מוזיאונים בנושא יהדות
הספרייה המלכותית של דנמרק

**הספרייה המלכותית** (בדנית: **Det Kongelige Bibliotek**) בקופנהגן היא הספרייה הלאומית של דנמרק והספרייה האקדמית של אוניברסיטת קופנהגן. היא בין הספריות הגדולות בעולם והגדולה במדינות הנורדיות. בשנת 2017 הספרייה התמזגה עם ספריית המדינה האוניברסיטאית באורהוס כדי ליצור ספרייה לאומית מאוחדת.

הספרייה מכילה אוצרות היסטוריים רבים, ועותק של כל היצירות שהודפסו בדנמרק מאז המאה ה-17. הודות לתרומות נרחבות בעבר, הספרייה מחזיקה כמעט את כל היצירות המודפסות הדניות הידועות וכולל הספרים הדנים הראשונים שהודפסו ב-1482 על ידי יוהאן סנל.

## היסטוריה
הספרייה המלכותית נוסדה בשנת 1648 על ידי המלך פרדריק השלישי, שתרם אוסף מקיף של יצירות אירופאיות. הספרייה נפתחה לציבור בשנת 1793.

ב-1989 הספרייה מוזגה עם ספריית אוניברסיטת קופנהגן היוקרתית (שנוסדה ב-1482). בשנת 2005 הספרייה מוזגה עם הספרייה הלאומית הדנית למדע ולרפואה (כיום ספריית הפקולטה למדעי הטבע והבריאות). השם הרשמי של הארגון נכון ל-1 בינואר 2006 הוא **הספרייה המלכותית, הספרייה הלאומית של דנמרק וספריית אוניברסיטת קופנהגן** . בשנת 2008, ארכיון הפולקלור הדני מוזג עם הספרייה המלכותית.

בשנות ה-70 התרחשה בספרייה גניבת הספרים הגדולה ביותר בהיסטוריה של דנמרק, והמקרה נפתר רק ב-2003. כמעט 3,200 יצירות (רובן עתיקות), נגנבו מהספרייה על ידי עובד. רוב היצירות אותרו מאז, אך כמה מאות יצירות עדיין לא נמצאו.

ב-2017 החזיקה הספרייה המלכותית כ-36,975,069 פריטים פיזיים ו-2,438,978 כותרים אלקטרוניים.

כיום הספרייה המלכותית ממוקמת בחמישה אתרים פיזיים. התפוצה השנתית היא 11,400,000 השאלות (10,900,000 מהן השאלות אלקטרוניות). ישנם כ-32,196 משתמשים פעילים. התקציב השנתי הוא 394 מיליון קרונה דנית (58 מיליון דולר), כולל הוצאות בנייה ותחזוקה.

הספרייה פתוחה לכל מי מעל גיל 18 וישנם כללים מיוחדים חלים על שימוש בפריטים נדירים ובעלי ערך.

## קישורים חיצוניים

## הערות שוליים

קטגוריה:ספריות לאומיות
קטגוריה:קופנהגן: תרבות
לאסה פרנסיס לורנס אופנהיים

**לָאסָה פְרַנְסִיס לוֹרֵנְס אוֹפֶּנְהַיְם** (**Lassa Francis Lawrence Oppenheim**; 30 במרץ 1858 - 7 באוקטובר 1919) היה משפטן גרמני–יהודי, נמנה עם אבות המשפט הבין-לאומי, ובפרט האסכולה הפוזיטיביסטית המשפטית. שני כרכי ספרו – International Law: A Treatise (המשפט הבין-לאומי: חיבור) – נחשבים לאבן יסוד בחקר המשפט הבינלאומי. בהגותו השפיע על יוסף רז ועל פרוספר וייל.

## חייו
אופנהיים נולד בווינדקן, בסמוך לעיר החופשית פרנקפורט, שבקונפדרציה הגרמנית, לאהרן אופנהיים, סוחר סוסים יהודי. הוא למד באוניברסיטאות ברלין, גטינגן והיידלברג.

בשנת 1881 השלים דוקטורט במשפטים באוניברסיטת גטינגן. שנתיים לאחר מכן למד באוניברסיטת לייפציג, שם היה לתלמידו של הפרופסור למשפט פלילי קארל בינדינג. ב-1885 סיים את ההביליטציה באוניברסיטת פרייבורג ושם לימד משפט פלילי. בשל יהדותו נמנע ממנו להתקדם, ועל כן עבר ב-1892 לאוניברסיטת בזל. בבזל המשיך אופנהיים לעסוק במשפט הפלילי. רק לאחר שעבר לממלכה המאוחדת פנה מהמשפט הפלילי למשפט הבין-לאומי.

אופנהיים עבר לממלכה המאוחדת ב-1895 והתאזרח בה ב-1900. תחילה הרצה בבית הספר לכלכלה של לונדון, ובשנת 1908 היה לפרופסור למשפט בין-לאומי וראש המחלקה על שם היוול באוניברסיטת קיימברידג'.

אופנהיים כתב את הספר International Law: A Treatise (משפט בין-לאומי: חיבור), ספר שנחשב לאבן יסוד בתחום. המהדורה הראשונה של הספר יצאה לאור ב-1905–1906, ומאז יצאו לאור תשע מהדורות. הכרך הראשון עוסק בעתות שלום, ואילו השני בעתות מלחמה ונייטרליות.

במלחמת העולם הראשונה ייעץ לממשלה הבריטית בענייני משפט בין-לאומי. אופנהיים תמך בהקמת חבר הלאומים.

אופנהיים היה חבר בהתאחדות האנגלו-יהודית ונמנה עם קהילת בית הכנסת הליברלי.

## לקריאה נוספת
* 

## קישורים חיצוניים
* המשפט הבין-לאומי: חיבור, כרך א': שלום, 1905, באתר גאליקה
* המשפט הבין-לאומי: חיבור: כרך ב': מלחמה ונייטרליות, 1906, באתר גאליקה
* 

## הערות שוליים

קטגוריה:חוקרי המשפט הבין-לאומי
קטגוריה:משפטנים גרמנים
קטגוריה:משפטנים בריטים
קטגוריה:סגל בית הספר לכלכלה של לונדון
קטגוריה:בוגרי אוניברסיטת הומבולדט של ברלין
קטגוריה:בוגרי אוניברסיטת גטינגן
קטגוריה:בוגרי אוניברסיטת היידלברג
קטגוריה:מהגרים מגרמניה לממלכה המאוחדת
קטגוריה:גרמנים שנולדו ב-1858
קטגוריה:גרמנים שנפטרו ב-1919
טמאש מנדלני

**טמאש מנדלני** (בהונגרית: **Mendelényi Tamás**; בודפשט, 2 במאי 1936 – וארגסטש, 6 בספטמבר 1999) היה אלוף אולימפי הונגרי סייף (חרב), מאמן. כמו כן דוקטור לרפואה (MD). אשתו הייתה יודית אגושטון סייפת (רומח) אלופה האולימפית.

## ביוגרפיה
משנת 1950 מנדלני היה סייף של הגנץ ואשאש, מ-1954 של ואשאש בודפשט , מ-1956 של הונווד בודפשט, ומ-1957 של הבודפשט VSC. ב-1956 הפך לאלוף העולם לנוער, ומאז והלאה היה חלק מנבחרת הונגריה הבוגרת. הוא היה אלוף עולם פעמיים ופעם היה חבר בנבחרת הונגריה האלופה בחרב באולימפיאדת רומא (1960). התוצאה האישית הטובה ביותר שלו הייתה ב-1959. מקום שני באליפות העולם בפריז. הוא פרש מספורט פעיל ב-1964 לפני אולימפיאדת טוקיו (1964).

### תוצאות הספורט שלו
* אלוף אולימפי:
** אולימפיאדת רומא (1960) : קבוצתי ( גאבור דלנקי, אלדר גרביץ', זולטאן הורבאט, רודולף קרפאטי, פאל קובאץ' )
* אלוף עולם פעמיים:
** 1957, פריז : קבוצתי
** 1958, פילדלפיה : קבוצתי
* אליפות עולם מקום שני שלוש פעמים:
** 1959, בודפשט :
*** יחיד
*** קבוצתי
** 1962, בואנוס איירס : קבוצתי

## קריירה כמאמן
ב-1968 הוא הפך למאמן במכון לאימון וניהול ספורט (SEKI), וב-1973 קיבל תעודה כמאמן סייף מקצועי במכללה לחינוך גופני. היה לו גם תואר בכירורגיה. לאחר פרישתו הפך למאמן בודפשט ואשאש. בהנהגתו זכתה נבחרת החרב *של* ואשאש שלוש פעמים בגביע אירופה לקבוצות אלופות. בין תלמידיו היו, פרנץ המנג ואטילה קובאץ' שהיו אלופי עולם פעמיים, תמאס קובאץ' ופטר מארוט שהיו אלופי עולם, ופרנץ המנג היה מדליסט ארד אולימפי,

מ-1979 עבד באנגליה כמאמן נבחרת החרב וכקפטן הנבחרת. הוא התגרש קודם לכן מאשתו. מאחר שלא חזר לביתו לאחר השהות המורשית, הוא הוכרז כמהגר לא חוקי, נידון להחרמת רכושו, וכל הפרסים והעיטורים שלו הקודמים בוטלו. בשנת 1993, הוא חזר ל-Várgestes, הונגריה. לאחר מותו, בשנת 2009, הוא עבר זיכוי מלא.

## פרסים והוקרה
* מאמן מומחה (1975)
* ציון זהב של מדליית הזיכרון לספורט הונגרי (2009)

## לקריאה נוספת
* לאסלו הוואש: ספר הזהב של הספורט ההונגרי - בודפשט, 1982 - 
* Révai új lexikona XIV. (הלקסיקון החדש של רוואי).
* מיקלוש בוצ'אק: איך חיים האלופים האולימפיים שלנו (166 ברחבי העולם) - St. plusz kft., 1998 - (ללא מספר ISBN)
* לאסלו לוקאץ' – ג'רג' ספשי: 112. ההיסטוריה של מדליות הזהב האולימפיות של הונגריה – בודפשט, 1980 – 
## קישורים חיצוניים

* 
## הערות שוליים

קטגוריה:אלופים אולימפיים: סייפים
קטגוריה:אלופים אולימפיים מהונגריה
קטגוריה:סייפים הונגרים
קטגוריה:משתתפי אולימפיאדת רומא (1960)
קטגוריה:בודפשט: אישים
קטגוריה:הונגרים שנולדו ב-1936
קטגוריה:הונגרים שנפטרו ב-1999
דיוויזיית המילואים ה-39 (בוואריה)

**דיוויזיית המילואים המלכותית הבווארית ה-39** (בגרמנית: **39. Kgl. Bayerische Reserve-Division**) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

## היסטוריה
הדיוויזיה הוקמה ב-2 באוקטובר 1914, על ידי שינוי שמה של יחידה אד-הוק, "בריגדה פון רקובסקי", ל"דיוויזיית פון רקובסקי". ב-8 בדצמבר 1914 שונה שמה לדיוויזיית המילואים ה-39. מכיוון שהייתה מורכבת במידה רבה מיחידות בוואריות, ב-26 בדצמבר 1916 שונה שמה, הפעם לדיוויזיית המילואים המלכותית הבווארית ה-39. היא בילתה את המלחמה בלוחמת חפירות באזור אלזס-לורן. הדיוויזיה פורקה בינואר 1919 במהלך פירוז הצבא הגרמני לאחר שביתת הנשק.

## מפקדים
* גנרל-לויטננט אוטו פדור פון גינץ-רקובסקי (2 באוקטובר 1914 – 2 בנובמבר 1915)
* גנרל-לויטננט פרידריך גרובר (1 בפברואר 1916 – 21 בדצמבר 1916)
* גנרל-לויטננט קרל פון רידל (22 בדצמבר 1916 – 29 בספטמבר 1917)
* גנרל-מיור קרל פון רק (30 בספטמבר 1917 – דצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

39
39
אוואטיקי

**האוואטיקי** (בלטינית: **Avatici**; בגאלית עתיקה: **Auaticoi**) היה שבט גאלי ששכן בסמוך לאטנג דה בר , בין שפך נהר הרון ומסאליה (מרסיי המודרנית), בתקופת האימפריה הרומית.

## שם
הם מוזכרים כ-Au̓atilō͂n (Αὐατιλῶν גם Αὐατικῶν) על ידי תלמי (המאה ה-2 לספירה), וכאופידום Maritima Avaticorum מתועד על ידי פליניוס הזקן (המאה ה-1 לספירה) ועל ידי פומפוניוס מלה (המאה ה-1 לספירה). 

## גאוגרפיה
### טריטוריה
שבט האוואטיקי שכן ליד Étang de Berre, דרומית-מערבית ל-Salvii, ואולי צפונית-מערבית לטריקורס. שטחם השתרע מהחלק המזרחי של שפך נהר הרון מערבית למסאליה, ומהים התיכון ועד הקראו בצפון.  לפי ההיסטוריון גאי בארוול , הם היו חלק מהקונפדרציה הסלובית. 

### יישובים
העיר הראשית שלהם הייתה ממוקמת בפרובינקיה גאליה נארבוננסיס, הייתה ידועה בשם Maritima Avaticorum. מיקומו של היישוב אינו מצוין במדויק על ידי המקורות, אך רוב החוקרים ממקמים אותו במרטיגס  המודרני, אולי באתר תולון, על חוף האטנג דה בר.   תלמי, ומאוחר יותר הקוסמוגרפיה של רוונה , קורא לזה בשם קולוניה, אבל כנראה בטעות שכן גם מלה וגם פליניוס הזקן (שהשתמשו במקורות מהתקופה האוגוסטנית) התייחסו ליישוב כאופידום במאה ה-1 לספירה.  האדמות היו ממוקמות מסביב לאטנג דה בר ניתנו כנראה לארליה (ארל) על ידי הרומאים כאשר הכניעו את מסאליה בשנת 49 לפני הספירה.

אופידום נוסף נמצא ב-Mastromela או Mastramélē (Μαστραμέλη). הוא זוהה באופן מסורתי עם Oppidum de Saint-Blaise, על אף שהדבר זכה לביקורת מאחר שהיישוב נמצא רחוק מדי מה-Etang de Berre (Stagnum Mastromela), שעל שמו הוא נקרא.

## ראו גם
* גאליה
* רשימת עמי גאליה
* רשימת שבטים קלטים

## לקריאה נוספת

*}


## ביבליוגרפיה

*
*
*
*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
שליחות קטלנית: ההתחלה

**שליחות קטלנית: ההתחלה** (באנגלית: **Terminator Zero**) היא סדרת פעולה–אנימה–מדע בדיוני שפותחה על ידי מאטסון טומלין ומתרחשת ביקום של זיכיון שליחות קטלנית. הסדרה בת שמונת הפרקים הופקה עבור נטפליקס על ידי אולפני ההנפשה Production IG ו-Skydance Television.

הסדרה החלה להיות זמינה לצפייה בנטפליקס ב-29 באוגוסט 2024.

## תקציר העלילה
במהלך שנות ה-90 של המאה ה-20 ביפן המדען מלקולם לי מפתח מערכת בינה מלאכותית חדשה שאמורה להתחרות בסקיינט. לקראת "יום הדין" ב-1997, לי ושלושת ילדיו נרדפים על ידי רובוט מתנקש אימתני, וחיילת מסתורית שנשלחה אל העבר משנת 2022 על מנת להגן על מלקולם וילדיו.

## דמויות
* המחסל (מדובב על ידי טימותי אוליפנט) – סייבורג שנשלח חזרה בזמן לשנת 1997 במטרה לחסל את מלקולם לי.
* מלקולם לי (מדובב על ידי אנדרה הולנד) – מדען שפיתח בינה מלאכותית חדשה שמתחרה בסקיינט.
* איקו (מדובבת על ידי סוניה מיזונו) – חיילת שנשלחת אל העבר משנת 2022 במטרה להגן על מלקולם וילדיו מפני המחסל ולוודא שמערכת הבינה המלאכותית של מלקולם, "קוקורו", לא תופעל.
* קוקורו (מדובבת על ידי רוזריו דוסון) – מערכת הבינה המלאכותית שפותחה על ידי מלקולם לי.
* הנביאה (מדובבת על ידי אן דאוד) – המנהיגה הרוחנית של המורדים.

## ביקורות

בביקורת שנכתבה באתר "Tvbee" על ידי לירן יושעי, הסדרה תוארה כגרסת אנימה רעננה לזיכיון "שליחות קטלנית" שדעך עם השנים. אף על פי שהסדרה אינה מושלמת, היא מצליחה להעניק פרשנות חדשה ומעניינת לסיפור המוכר, תוך שהיא משלבת אלמנטים ויזואליים מוצלחים ואווירת מדע בדיוני עם השפעות יפניות. הביקורת מציינת שהקצב והטיפול בדמויות אינם אידיאליים, אך חובבי אנימה ימצאו בה עניין. הסדרה מציגה אלימות גרפית מתונה וסצנות אקשן חביבות, והיא מהווה שיפור עבור המותג הוותיק, אם כי לאו דווקא תחילת רנסאנס אמיתי.

## פרסים ומועמדויות

## קישורים חיצוניים

## הערות שוליים

קטגוריה:אנימות ומאנגות מדע בדיוני
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:אנימות ומאנגות פעולה
קטגוריה:שליחות קטלנית
קטגוריה:סדרות אנימה משנות ה-2020
קטגוריה:סדרות אנימה
ארקומיקי

ה**ארקומיקי** (בלטינית: **Arecomici** או **Volcae Arecomici**) היו שבט גאלי ששכן בין הנהרות הרון לבין הארו, סביב נים של ימינו, בתקופת הברזל ובתקופת האימפריה הרומית.

## שם
המשמעות של השם האתני Arecomici נותרה לא ברורה. הקידומת הגאלית are- פירושה 'מול, בקרבת', אך התרגום של החלק השני - comici, אינו ידוע. השם Volcae נובע מ־uolcos הגאלי (נץ).

## גאוגרפיה
העיירה הראשית שלהם נמאוסוס הייתה מיושבת מאז תקופת הברונזה; שמו הפרה-קלטי המקורי נשכח ככל הנראה לאחר השתלטות השבטים הקלטיים על היישוב.

יישוב נוסף נודע בשם Vindomagus (שוק לבן).

## היסטוריה
שבט הארקומיקי כנראה הוכרו לראשונה או הוגדרו כישות פוליטית על ידי רומא בסביבות שנת 75 לפני הספירה. לפי האנתרופולוג מייקל דיטלר, הקולוניזציה הרומית של האזור, שהובילה לארגונו של נמאוסוס כקולוניה לטינה בסוף המאה ה-1 לספירה, "הביאה לאתנוגנזה (יצירת קבוצה אתנית) של הוולקה ארקומיקי מתוך קואליציה רופפת בעבר של קבוצות פוליטיות ואתניות שונות".

הם אכן היו חלק מקונפדרציה פוליטית שהקיפה מספר שבטים קטנים יותר. בתחילת המאה הראשונה לספירה, הוולקה ארקומיקי היו הכוח הדומיננטי של הקונפדרציה, ששלטו על עשרים וארבע ערים (oppida ignobilia) מבירתם נמאוסוס.

## כלכלה
הכיבוש הרומי היה מלווה במהרה בהנפקה או הטבעה הראשונה של מטבעות בנמאוסוס. מטבעות עם הטבעה Volcae Arecomici מתוארכים לשנת 70 לפני הספירה.

## לקריאה נוספת

* Dupraz, Emmanuel. "Commémorations cultuelles gallo-grecques chez les Volques Arécomiques". In: *Etudes Celtiques*, vol. 44, 2018. pp. 35-72. DOI: https://doi.org/10.3406/ecelt.2018.2180; www.persee.fr/doc/ecelt_0373-1928_2018_num_44_1_2180

## ביבליוגרפיה

*
* 
*

## קישורים חיצוניים

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
הדיוויזיה ה-111 (האימפריה הגרמנית)

**הדיוויזיה ה-111** (בגרמנית: **111. Infanterie Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-20 במרץ 1915, ולמפקדה מונה גידו זונטאג. הדיוויזיה לחמה בחזית המערבית והשתתפה בקרב ארטואה השני ובקרב ארטואה השלישי, ובשנת 1916 לחמה ב. בשנת 1917 היא לחמה בקרב אראס ובקרב איפר השלישי, ובשנת 1918 היא השתתפה במתקפת האביב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-19 בינואר 1919 פורקה הדיוויזיה.

## מפקדים
* גידו זונטאג (20 במרץ 1915 - 20 באפריל 1917)
* יוהנס פון בוסה (21 באפריל 1917 - 19 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

111
111
חורבת אל קוט

**חורבת אל קוט** הוא אתר ארכאולוגי המכיל בעיקר שרידים של יישוב יהודי שהיה קיים במקום מתקופת סוף בית שני ועד מרד בר כוכבא. באתר נתגלו עדויות ליישוב החל מתקופת הברונזה הקדומה ועד לתקופה המוסלמית המוקדמת.

## מיקום
חורבת אל קוט ממוקמת על שלוחה בגובה 658 מטר מעל גובה פני הים, צפונית למעלה לבונה וכק"מ דרומית לכפר הערבי לובאן א-שרקיה. השלוחה חולשת על הדרך העתיקה "מעלה לבונה" ומשקיפה על עמק לבונה.

## היסטורית סקרים
קלאי סקר את האתר לראשונה בשנות השישים, כאשר כעבור חמש עשרה שנה ישראל פינקלשטיין חזר וסקר את האתר. סקר נוסף בוצע בשנות התשעים על ידי קמ"ט ארכאולוגיה, ב – 2005 בוצע סקר על ידי איתן קליין וב – 2014 בוצע סקר יסודי של האתר והמכלולים התת-קרקעיים שלו על ידי ד"ר דביר רביב.

## היסטוריית האתר
המיקום האסטרטגי של האתר, ליד דרך ראשית והעובדה שהוא משקיף על עמק לבונה, שהוא עמק חקלאי פורה. הובילו להתיישבות במקום כבר בתקופת הברזל I, התיישבות שנמשכה באופן רציף עד לתחילת התקופה המוסלמית. קביעה זו נסמכת על פי הממצא הקרמי שנתגלה בסקרים השונים. נראה שבתקופה ההלניסטית הוקם באתר כפר חשמונאי מבוצר, כאשר היישוב במקום הגיע לשיאו במהלך תקופת בית שני. זאת על אף העובדה שהממצאים הבולטים ביותר באתר הם מהתקופה הביזנטית. היישוב היהודי נחרב לאחר מרד בר כוכבא ולאחר מכן היה במקום יישוב נוצרי, כפי שניתן להסיק משרידי המנזר או כנסייה שנתגלו בראש האתר. 

## ממצאים
הסקרים שבוצעו באתר חשפו שרידים המתפרשים על פני כ – 20 דונם. השרידים שנתגלו לאורך התקופות כוללים שרידי קירות, בורות מים, כלי חרס, מערות, 3 מקוואות טהרה, מערות קבורה עם כוכים ושברי גלוסקמאות, מחצבות, מתקנים חקלאיים ומערכת מסתור. כמו כן נתגלו בראש האתר שרידי כנסייה או מנזר מבוצר.

### מקוואות
באתר נתגלו שלוש מקוואות, האחת רחוקה יחסית מהיישוב ושימשה אולי בהקשר למתקנים החקלאיים ולמערות הקבורה שנמצאו בסמיכות אליה. שתי מקוואות נתגלו בקרבת היישוב ושימשו את התושבים עצמם.

### מערכת המסתור
מערכת המסתור שנתגלתה בחורבת אל קוט, היא מתקופת בר כוכבא וזאת על אף שהיא אינה כוללת מחילות מסתור, כפי שניתן למצוא במערכות המסתור בשפלת יהודה ואף בשומרון. הממצאים הקרמיים שנתגלו בתוך המערכת עזרו בתיארוכה. המערכת מורכת מפתח לחלל תת-קרקעי בצורת פעמון ובו נחצבו שני פתחים לחללים נוספים. 

### מאגרי המים
במדרון הדרומי של האתר נתגלו שני מאגרי מים גדולים במיוחד. האחד באורך של שבעה מטרים, ברוחב של 6.5 מטרים והתקרה בגובה של 2.5 מטר. לא רחוק ממנו נמצא המאגר השני שמבנהו אינו אחיד. שני המאגרים מזכירים מאוד את מאגרי המים הגדולים של המבצרים החשמונאיים בשומרון.

### מערות הקבורה
מערות הקבורה של האתר בחורבת אל קוט, נתגלו בצד הדרומי והדרום מזרחי של האתר. תועדו בערך 18 מערות הקבורה שנחצבו בסלע, כאשר רובן הן מערות כוכים שבאחת מהן נתגלו גם שברי גלוסקמה. חלק ממערות הקבורה התמוטטו או נהרסו כך שלא ניתן לקבוע את סוגן.

## הערות שוליים

קטגוריה:אתרים ארכאולוגיים בארץ ישראל
קטגוריה:אתרים ארכאולוגיים יהודיים בארץ ישראל
קטגוריה:בר כוכבא
קטגוריה:יישובים יהודיים שחרבו במרד בר כוכבא
קטגוריה:בעקבות מרד בר-כוכבא
קטגוריה:תולדות עם ישראל בארץ ישראל
קטגוריה:לוחמת מנהרות
ניצן צבי כהן

**ניצן צבי כהן** (נולד ב-1988) הוא עיתונאי ישראלי, כתב לענייני עבודה באתר דבר העובדים בארץ ישראל וחבר תנועת דרור ישראל.
## ביוגרפיה
נולד בירושלים, וגדל בגדרה. הדריך ב ושירת, לאחר שנת שירות, במסלול נח"ל.

ב-2010 עבר לאשקלון, שם הדריך במשך שלוש שנים כמדריך בוגר ביישוב נהורה במסגרת חטיבת בני המושבים, ובמקביל במרכז ההדרכה המעורר. בהמשך עבד בתפקיד מטה בנוער העובד והלומד. השלים לימודי תואר ראשון בחינוך ותעודת הוראה במכללת בית ברל. בשנים אלו היה מעורב במאבקים לקידום סוגיות חברתיות, מדינת רווחה ולהקמת התאגדויות עובדים חדשות - בין היתר במאבק עובדי פלאפון להכרה בהתאגדות העובדים.

בשנת 2015 הצטרף לצוות ההקמה של אתר דבר העובדים בארץ ישראל ולהכשרת הכתבים של המערכת המתהווה. החל מיום עלייתו לאוויר ביוני 2016 משמש כתב לענייני עבודה.

כהן דובר אספרנטו מאז שנת 2020 ומפרסם לעיתים מאמרים בשפה במגזין Monato ובמגזינים אחרים בשפה.

## קישורים חיצוניים

* דף הכותב של ניצן צבי כהן באתר דבר העובדים בארץ ישראל

## הערות שוליים

כהן
כהן
כהן
כהן
כהן
כהן
כהן
קטגוריה:ישראלים שנולדו ב-1988
משאבי האנרגיה העולמיים

[שמאל|ממוזער| צריכת אנרגיה גלובלית, נמדדת באקסג'ול לשנה: [פחם, נפט וגז טבעי נותרו מקורות האנרגיה העיקריים העולמיים גם כאשר האנרגיה המתחדשת החלה לעלות במהירות. ]]
שמאל|ממוזער|305x305 פיקסלים| צריכת אנרגיה ראשונית לפי מקור (ברחבי העולם) מ-1965 עד 2020
**משאבי האנרגיה העולמיים** מתייחסים לאספקה וצריכה גלובליות של מקורות אנרגיה. מערכת אספקת האנרגיה העולמית כוללת פיתוח, זיקוק וסחר במקורות אנרגיה. מקורות האנרגיה עשויים להתקיים בצורות שונות, כגון משאבים גולמיים או צורות מעובדות ומזוקקות יותר של אנרגיה. המשאבים הגולמיים כוללים לדוגמה פחם, נפט דלק מאובנים ואורניום. צורות האנרגיה המזוקקות כוללות נפט מזוקק שהופך לדלק וחשמל. מקורות האנרגיה משמשים בדרכים שונות, בהתאם למשאב הספציפי (כגון פחם) והשימוש הסופי המיועד (תעשייתי, מגורים וכו'). ייצור וצריכת אנרגיה משחקים תפקיד משמעותי בכלכלה העולמית, ונדרשים בתעשייה ובתחבורה העולמית. שרשרת אספקת האנרגיה, מהייצור ועד הצריכה הסופית, כרוכה בפעילויות רבות שגורמות לאובדן אנרגיה שימושית.

נכון לשנת 2022 צריכת האנרגיה העולמית נשענת עדיין בכ-80% על דלקים מאובנים. מדינות המפרץ ורוסיה הן יצואניות אנרגיה מרכזיות. לקוחותיהן כוללים את האיחוד האירופי וסין שאינן מייצרות מספיק אנרגיה בארצותיהן כדי לספק את הביקוש שלהן. סך צריכת האנרגיה נוטה לגדול בכ-1–2% בשנה. בשנים האחרונות, האנרגיה המתחדשת צומחת במהירות, עם גידול ממוצע של כ-20% בשנה בעשור השני של המאה ה-21. 

בשנת 2022 צרכנים ברחבי העולם הוציאו כמעט 10 טריליון דולר על אנרגיה, עם ממוצע של יותר מ-1,200 דולר לאדם. זה משקף עלייה של 20% מהממוצע של חמש השנים הקודמות, ומדגיש את ההשפעה הכלכלית המשמעותית ואת הנטל הכלכלי הגובר של צריכת האנרגיה בקנה מידה עולמי.

שתי בעיות מרכזיות בייצור וצריכת אנרגיה הן פליטת גזי חממה וזיהום הסביבה. מתוך כ-50 מיליארד טון של פליטת גזי חממה בעולם כולו בשנה, כ-36 מיליארד טון פחמן דו-חמצני נבעו משימוש באנרגיה (כמעט כולו מדלקים מאובנים) בשנת 2021. תרחישים רבים נבחנו לצמצום פליטת גזי החממה, לרוב תחת השם "פליטות אפס נטו".

צריכת האנרגיה לנפש בצפון אמריקה היא גבוהה מאוד, בעוד שבמדינות פחות מפותחות היא נמוכה ובדרך כלל יותר מתחדשת.  יש קשר ברור בין צריכת האנרגיה לנפש לבין התמ"ג לנפש.

## הערות שוליים

קטגוריה:אנרגיה